Държавен вестник, бр. 90, 2009 г., стр. 40

СТР.  40	
Д Ъ Р Ж А В Е Н  В Е С Т Н И К 	
БРОЙ  90
(и) Всяка страна членка, получаваща ак­
тиви, разпределяни от банката в съответствие 
с буква (з) по-горе, притежава същите права 
спрямо подобни активи, каквито е притежа­
вала и банката преди тяхното разпределяне.
Ч л е н  V І І
Статут, имунитет и привилегии 
Раздел 1. Цели на този член
За да се даде възможност на банката да 
изпълнява поверените є функции, статутът, 
имунитетът и привилегиите, изложени в този 
член, следва да бъдат предоставяни на банката 
на територията на всяка страна членка.
Раздел 2. Статут на банката
Банката е пълноправно юридическо лице и 
по-специално притежава правоспособност да:
(i) сключва договори;
(ii) придобива и продава недвижимо и
движимо имущество;
(iii) завежда дела.
Раздел 3. Позиция на банката по отношение 
на съдебни процеси
Дела срещу банката могат да бъдат за­
веждани единствено в съд с компетентна 
юрисдикция на територията на страна член­
ка, в които банката има офиси, назначила е 
представител за приемане на призовки или 
съдебни съобщения или е емитирала или га­
рантирала ценни книжа. Никакви дела обаче 
не могат да се завеждат от страни членки или 
лица, действащи от името на страни членки 
или внасящи техни искове. Имуществото и 
активите на банката, независимо къде се 
намират и от кого се съхраняват, се ползват 
с имунитет срещу всички форми на конфис­
кация, запор или принудително изпълнение 
преди произнасянето на окончателна присъда 
срещу банката.
Раздел 4. Имунитет на активите срещу 
конфискация
Имуществото и активите на банката, 
независимо къде се намират и от кого се 
съхраняват, се ползват с имунитет по отно­
шение на претърсване, реквизиране, конфис­
кация, изземване или всякаква друга форма 
на отнемане по силата на изпълнителен или 
законодателен акт.
Раздел 5. Имунитет на архивите
Архивите на банката са неприкосновени.
Раздел 6. Освобождаване на активите от 
ограничения
В степента, необходима за осъществяването 
на дейностите, предвидени в този договор и 
съгласно разпоредбите на договора, цялото 
имущество и всички активи на банката се 
освобождават от ограничения, разпоредби, 
контрол и мораториуми от всякакво естество.
Раздел 7. Привилегии за съобщения
Към официалните съобщения на банката 
всяка страна членка се задължава да се от­
нася по същия начин както към официалните 
съобщения на други страни членки.
Раздел 8. Имунитет и привилегии на служи­
тели и работници 
Всички управители, директори, заместни­
ци, служители и работници на банката:
(i) се ползват с имунитет срещу съдебен
процес във връзка с действия, извършени 
от тях в рамките на тяхната служебна 
правоспособност, освен в случаите, кога­
то банката се откаже от привилегията за 
подобен имунитет; 
(ii) които не са местни лица, получават
същия имунитет срещу имиграционни 
ограничения, изисквания за регистрация 
на чуждестранни лица и задължения за 
национална служба и същите облекчения 
по отношение на валутни ограничения, 
каквито се предоставят от страните членки 
на представителите, длъжностните лица 
и служителите с подобен ранг на други 
страни членки;
(iii) получават същото отношение във
връзка с улесненията за пътуване, какво­
то се предоставя от страните членки на 
представители, чиновници и служители с 
подобен ранг на други страни членки.
Раздел 9. Имунитет срещу данъчно облагане
(а) Банката, нейните активи, имущество, 
доходи и разрешените от този договор дей­
ности и транзакции се ползват с имунитет 
срещу облагане с всякакви данъци и мита. 
Банката също така се ползва с имунитет срещу 
задължението за събиране или плащане на 
какъвто и да е данък или мито.
(б) Не се налага данък върху или във връзка 
със заплати и възнаграждения, плащани от 
банката на изпълнителни директори, замест­
ници, длъжностни лица или служители на 
банката, които не са местни граждани, местни 
поданици или други местни лица. 
(в) Никакви данъци от какъвто и да било 
характер не се налагат върху каквито и да 
било облигации или ценна книжа, емитирани 
от банката (включително какъвто и да било 
дивидент или лихва по тях), независимо от 
техния притежател:
(i) ако тези данъци дискриминират подобна 
облигация или ценна книга само защото 
е емитирана от банката, или 
(ii) ако единственото правно основание за
подобно облагане е мястото или валутата, 
в която облигацията или ценната книга 
е емитирана, платима или платена, или 
местоположението на който и да е офис 
или място на дейност, поддържани от 
банката.